open-index/open-wikipedia-markdown huggingface dataset:
The Children of Men

**The Children of Men** on P. D. Jamesin dystooppinen tieteisromaani vuodelta 1992.

Romaani sijoittuu tulevaisuuden Iso-Britanniaan, suurelta osin Oxfordiin vuonna 2021. Tuolloin mahdollinen virus on tehnyt kaikista maailman ihmisistä kyvyttömiä lisääntymään. Tarinan päähenkilö on Oxfordin yliopiston opettaja, 50-vuotias filosofian tohtori Theo Faron, Englannin diktaattorin serkku. Romaani käsittelee muun muassa kristillisiä teemoja. Sen pohjalta on tehty elokuva *[[Ihmisen pojat]]*, joka sai ensi-iltansa vuonna 2006.

BBC News sisällytti teoksen 5. marraskuuta 2019 sadan vaikutusvaltaisimman romaanin listalle.

## Lähteet
Tanskan rikoslaki

**Tanskan rikoslaki** (tanskaksi *"Straffeloven"*) on kokoelma ja pohja, joka määrittää eri rikoksien rangaistavuudesta Tanskassa.

Tanskan rikoslaki kattaa "vakavimmat ja suurimman osan tunnetuimmista ja tavallisimmista rikoksita", kun taas tarkemmin määriteltyjä rikoksia ja tietoja niiden rangaistavuudesta voi löytää tarkemmin nimetyistä kokoelmista, kuten Tanskan liikennelaki tai Tanskan aselaki. Kuitenkin vakavat sääntörikkomukset tarkkaan määritellyistä laeista saattavat löytyä myös Tanskan rikoslaista. Selkeät matalan vakavuuden kiusantekorikokset on listattu Tanskan julkisesta sääntöasetuksesta.

## Lähteet
Réseau express métropolitain

**Réseau express métropolitain** (**REM**) on Montrealin metropolialuetta palveleva kevytmetrojärjestelmä, joka avattiin 31. heinäkuuta 2023. Se yhdistää kaupungin keskustan Saint Lawrence -joen etelärantaan, ja luoteis-Montrealin esikaupunkeihin. Järjestelmän pituus on 50 kilometriä ja sillä on 19 asemaa, joille kaikille on asennettu laituriovet. Järjestelmä on täysin automaattinen. Kaupungin keskustassa järjestelmä tarjoaa vaihtoyhteyden Montrealin metroon keskusrautatieasemalla, jossa on vaihtoyhteys Oranssiin linjaan.  Lisäksi vaihtoyhteys metroon on myös McGillin ja Édouard-Montpetitin asemilla, joista voi vaihtaa Vihreään ja Siniseen linjaan. 

## Tulevaisuus
Radan muut osuudet on tarkoitus avata vaiheittain, ja haara Anse-à-l'Ormeen on tarkoitus avata keväällä 2026. Koeajot aloitettiin vuoden 2024 puolivälissä. Haara Montréal-Trudeaun kansainväliselle lentoasemalle on tarkoitus avata vuonna 2027. Elokuussa 2024 ilmoitettiin, että Griffintown–Bernard-Landryn asema ei valmistuisi vuoteen 2027 mennessä, mutta että rakentaminen voidaan toteuttaa REM:n liikennöinnin aikana.

## Lähteet
Mow Copin linna

**Mow Copin linna** sijaitsee Englannissa, Cheshiren Mow Copissa. Sen rakensi Randle Wilbraham vuonna 1754. Linna sijaitsee harjanteella, josta on näkymät joka suuntaan Staffordshiren nummille ja Cheshiren tasangolle. Alun perin linnan pyöreä torni ei ollut yhtä raunioitunut kuin nykyisin, ja linna toimi Wilbrahamien ja naapurissa asuvan Staffordshiren maanomistajasuvun kesähuvilana. Mow Copin linna on niin sanottu ”folly” eli kulissimainen huvirakennus, ja se on tarkoituksella rakennettu muistuttamaan vanhaa ja maalauksellista linnanrauniota.

Rakennus tuli tunnetuksi kokouspaikkana, josta varhainen metodismi sai alkunsa vuonna 1807. Nykyisin se on listattu Englannin kansallisperintöluetteloon Grade II -luokan rakennuksena.

## Lähteet
P-tolualdehydi

**p-tolualdehydi** (C8H8O) tai **4-metyylibentsaldehydi** on aldehydeihin kuuluva aromaattinen orgaaninen yhdiste. Yhdistettä käytetään muun muassa ainesosana hajusteissa ja muiden orgaanisten yhdisteiden valmistamiseen.

## Ominaisuudet, valmistus ja käyttö
Huoneenlämpötilassa p-tolualdehydi on väritöntä nestettä, jonka tuoksu muistuttaa piparminttua tai pippureita. Yhdiste liukenee vähäisessä määrin veteen, ja liukenee hyvin useisiin orgaanisiin liuottimiin, esimerkiksi etanoliin, dietyylieetteriin ja asetoniin. Aineen reaktiot ovat tyypillisiä aromaattisille aldehydeille. 

p-tolualdehydiä valmistetaan Gattermann–Koch-reaktiolla tolueenista ja hiilimonoksidista. Katalyyttinä käytetään vetyfluoridin ja booritrifluoridin tai tantaalipentafluoridin seosta. Myös p-ksyleenin hapetusta voidaan käyttää.

p-tolualdehydiä voidaan käyttää ainesosana hedelmätuoksuissa, esimerkiksi saippuoiden hajustamiseen. Yhdisteestä tuotetaan myös muita kemikaaleja kuten tereftaalihappoa.

## Lähteet
Alicia Napoleon

**Alicia Napoleon-Espinosa** (s. 26. tammikuuta 1986) on yhdysvaltalainen nyrkkeilijä. Hän oli WBA-liiton ylemmän keskisarjan mestari vuosina 2018–2020.

## Nyrkkeilyura
Napoleon kävi ensimmäisen ammattilaisottelunsa elokuussa 2014 Monique Duvalia vastaan Kanadassa. Hän voitti ottelun teknisellä tyrmäyksellä ensimmäisessä erässä.

### WBA:n mestaruus (2018–2020)
Napoleon voitti maaliskuussa 2018 vapaana olleen WBA-liiton ylemmän keskisarjan mestaruuden Femke Hermansia vastaan tuomariäänin.

Hän puolusti ensimmäisen kerran mestaruuttaan elokuussa 2018 Hannah Rankinia vastaan. Napoleon voitti 10-eräisen kamppailun tuomariäänin.

Toisen kerran hän puolusti mestaruuttaan elokuussa 2019 Schemelle Baldwinia vastaan. Napoleon voitti kamppailun teknisellä tyrmäyksellä neljännessä erässä.

Hän puolusti kolmannen kerran mestaruuttaan tammikuussa 2020 Elin Cederroosia vastaan. Napoleon hävisi kamppailun tyrmäyksellä toisessa erässä ja menetti mestaruutensa. Ottelun jälkeen Napoleon piti taukoa nyrkkeilemisestä saatuaan myös perheenlisäyksen.

### Paluu kehään (2024–)
Napoleon teki paluun ammattilaisnyrkkeilyn pariin Total Combat Leaguessa, jossa hän edustaa NYC Attitude joukkuetta. Napoleon otteli maaliskuussa 2024 välisarjan kamppailussa Isabel Lopezia vastaan, jonka hän voitti tuomariäänin. Huhtikuussa Napoleon voitti Logan Hollerin hajaäänin ja heti perään viikkoa myöhemmin Briana Carreran myös hajaäänin. Hän kävi samana päivänä myös toisen ottelun Maria Limon Garcia vastaan. Napoleon voitti kamppailun tuomariäänin. Toukokuussa hän kärsi ensimmäisen tappionsa uudessa organisaatiossa. Napoleon hävisi Samantha Ginithanille hajaäänin.

## Yksityiselämä
Napoleon työskentelee nyrkkeilyn ulkopuolella personal trainerina.

## Lähteet
Signum (katolinen aikakauslehti)

**Signum** on ruotsalainen vuonna 1975 perustettu katolinen aikakauslehti. Se ilmestyy kahdeksan kertaa vuodessa.

## Historia
Signum syntyi vuonna 1975 jatkamaan kahden eri lehden, 1920 perustetun *Credo, katolsk tidskrift*:in ja 1963 perustetun *KIT, Katolsk informationstjänst*:in työtä. Vuodesta 2001 alkaen lehteä on julkaissut Newmaninstitutet.

## Toimitus
Lehteä julkaisee Newmansinstitutet, joka on jesuiittojen ja Signumin yhteistyötahojen perustama teologiaan, filosofiaan ja kulttuuriin keskittyvä katolinen korkeakoulu Uppsalassa. Lehden toimituksessa työskentelee katolisia maallikkoja, sääntökuntasisaria sekä pappeja. Myös jesuiitta- ja dominikaanijärjestöt ovat edustettuina. Signum ei ole katolisen kirkon Ruotsissa virallinen äänenkannattaja.

## Tarkoitus
Signum määrittelee itsensä riippumattomaksi kulttuurilehdeksi, joka kirjoittaa maailmanlaajuisen katolisen kirkon näkökulmasta uskoon, kulttuuriin, tutkimukseen ja yhteiskuntaan liittyvistä kysymyksistä. Se nostaa esiin ajankohtaisia yhteiskunnallisia aiheita ja julkaisee artikkeleita eksistentiaalisista, teologisista, filosofisista ja eettisistä kysymyksistä sekä uutisoi humanistisesta tutkimuksesta ja kommentoi kirjallisuutta, taidetta, elokuvia ja musiikkia. Lehdessä myös kerrotaan katolista kirkkoa koskettavista asioista niin Ruotsissa kuin muuallakin maailmassa. Monet lehden artikkeleista ovat akateemisen alan tutkijoiden ja ammattilaisten kirjoittamia.

## Lähteet

## Aiheesta muualla
Lehden kotisivut
CachyOS

**CachyOS** on Arch Linuxiin perustuva Linux-jakelu, jonka tavoitteena on suorituskyky. Mukana tulevaa ydintä on muokattu ja se käyttää eri vuoronnusratkaisua. CachyOS käyttää myös linkityksen aikaista optimointia (LTO).

Jakelun asennusohjelmaa on kuvattu helpommaksi kuin Arch Linuxissa olevaa ja mukana on useita vaihtoehtoja optimointia varten. Jakelua kuvataan soveltuvaksi vain kokeneemmille käyttäjille. Jakelu on rolling release kuten Arch Linux.

ProtonDB-sivuston tilastojen mukaan CachyOS on noussut suosituimpien työpöydällä pelaamiseen käytettävien Linux-jakeluiden joukkoon vuoden 2025 syksyyn mennessä. Muun muassa Manjaro Linuxin osuus on vähentynyt tilastojen mukaan. Tilastossa ei ole mukana käsikonsoleiden käyttö (HoloISO).

## Lähteet
Inga Ruginienė

**Inga Ruginienė** (s. 24. toukokuuta 1981) on liettualainen ammattiyhdistysjohtaja ja sosiaalidemokraattisen puolueen poliitikko, joka on toiminut maansa pääministerinä syyskuusta 2025. Hän oli Liettuan ammattiliittojen keskusjärjestön puheenjohtajana vuodesta 2018 lähtien ja Euroopan ammattiliittojen keskusjärjestön varapuheenjohtajana vuodesta 2023 lähtien. Vuoden 2024 parlamenttivaaleissa hänet valittiin Seimasin jäseneksi. Hän toimi Liettuan sosiaaliturva- ja työministerinä 12. joulukuuta 2024 lähtien.

Syyskuussa 2025 Ruginienė valittiin Liettuan pääministeriksi, kun hänen johtamansa koalitio sai Seimasin luottamuksen äänin 80–40. Kaksi edustajaa äänesti tyhjää. Ruginienė on luvannut jatkaa Ukrainan tukemista ja Liettuan puolustuksen vahvistamista.

## Lähteet
Jwanengin timanttikaivos

**Jwanengin timanttikaivos** on timanttien louhimiseen erikoistunut kaivos Botswanassa. Se on yksi maailman suurimpia ja kaikista rikkain timanttikaivos. Kaivoksesta käytetään joskus nimeä ”Kaivosten prinssi” (). Kaivos on ollut avolouhos, mutta sinne ollaan louhimassa myös maanalaisia kaivostunneleita.

## Maantiede
Jwaneng sijaitsee Naledin jokilaaksossa Kalaharissa, noin 170 kilometriä lounaaseen Botswanan pääkaupungista Gaboronesta. Kaivos sijaitsee tulivuorikraatterissa kimberliittijuonten päällä. Paikalla on kolme tärkeää juonta: pohjoinen, keskinen ja eteläinen. Jwaneng tarkoittaa tswanan kielellä ”jalokivien paikkaa”.

Vuoden 2012 arviossa Jwanengin timanttivarat olivat 88 miljoonaa karaattia, mikä teki siitä tuolloin maailman kahdeksanneksi suurimman timanttikaivoksen.

## Historia
Timanttiyhtiö De Beers löysi Jwanengin kaivoksen paikan 1970-luvun alussa ja aloitti kaivostoiminnan vuonna 1982. Nykyään kaivoksen omistaa De Beersin ja Botswanan valtion yhteisyritys Debswana. Avaamisestaan lähtien se on tuottanut miljoonia karaatteja timantteja.

Kaivosta on laajennettu joitakin kertoja. Vuonna 2010 alkanut Cut 8 -laajennusprojekti pidensi kaivoksen käyttöikää vuoteen 2028 ja mahdollisti pääsyn arvioituun 95 miljoonaan karaattiin timantteja. Vuonna 2024 aloitettiin Cut 9 -projekti, jossa kaivosta muun muassa laajennetaan maan alle. Projekti antaa pääsyn arvioituun 53 miljoonaan karaattiin timantteja ja mahdollistaa kaivostoiminnan jatkamisen vuoteen 2035. Maan alta timantteja voitaisiin louhia 1&nbsp;000 metrin syvyyteen asti. Toiminnan on suunniteltu alkavan 2028.

## Talous
Jwanengin timanttikaivos on maailman arvokkain. Esimerkiksi vuonna 2023 sieltä louhittiin 13,3 miljoonaa karaattia timantteja. Kaivoksen tuottojen on arvioitu olevan arvoltaan yhteensä lähes 100 miljardia Yhdysvaltain dollaria avaamisestaan vuoteen 2025. Kaivoksen arvioidaan muodostavan 70 prosenttia Debswanan tuloista. Timanttikaivos on Botswanan taloudelle erittäin tärkeä. Se luo työpaikkoja ja sen tuotot ovat auttaneet maata nousemaan köyhyydestä ja kehittymään.

## Lähteet

## Aiheesta muualla
* Debswanan sivuilla
Garuda Linux

**Garuda Linux** on Arch Linuxiin perustuva Linux-jakelu, joka painottaa suorituskykyä.

Garuda pyrkii tarjoamaan suorituskykyä ja uusimpia ominaisuuksia. Oletuksena käytössä on KDE-työpöytäympäristö ja asennusohjelmana on Calamares.
Garuda vaatii myös aiempaa tuntemusta Linuxista käyttöä varten.

Jakelu on nimetty mytologisen Garudan mukaan.

## Lähteet
Matai Akinmboni

**Matai Akinmboni** (s. 17. lokakuuta 2006 Upper Marlboro, Prince George’sin piirikunta, Maryland) on yhdysvaltalainen jalkapalloilija, joka pelaa keskuspuolustajan pelipaikalla. Hän on pituudeltaan 191-senttimetrinen ja on edustanut seuratasolla vuodesta 2025 Englannin pääsarjassa Valioliigassa pelaavaa Bournemouthia. Maajoukkuetasolla hän on edustanut vuodesta 2024 Yhdysvaltain alle 20-vuotiaiden maajoukkuetta.

Akinmboni on kotimaansa D.C. Unitedin kasvatti ja edusti myös seuran ammattilaisjoukkuetta. Hän edusti kotimaassaan myös Loudoun Unitedia. Maajoukkuetasolla Akinmboni on edustanut lisäksi Yhdysvaltain alle 19-vuotiaiden maajoukkuetta. Hän pelasi joukkueessa neljä ottelua.

## Lähteet
Guinean demokraattinen puolue

**Guinean demokraattinen puolue** () oli poliittinen puolue Guineassa vuosina 1947–1984. Se oli Guinean hallitseva ja ainoa puolue maan itsenäistymisestä vuonna 1958 aina vuoden 1984 vallankaappaukseen saakka.

Guinean demokraattinen puolue PDG perustettiin yleisafrikkalaisen Rassemblement démocratique africain -puolueen jäsenjärjestöksi toukokuussa 1947. Sen pääsihteeriksi tuli vuonna 1952 Ahmed Sékou Touré, joka valittiin Ranskan kansalliskokouksen edustajaksi vuonna 1956 ja muodosti siirtomaan hallituksen vuonna 1957. Guinea hylkäsi PDG:n ja Sékou Tourén johdolla Charles de Gaullen esittämän Ranskan viidennen tasavallan perustuslain ja itsenäistyi vuonna 1958. Sékou Tourésta tuli maan ensimmäinen presidentti.

PDG oli Guinean itsenäistymisen jälkeen maan hallitseva ja ainoa puolue. Sen pääsihteeriksi valittiin joulukuun 1962 puoluekokouksessa Saifoulaye Diallo, mutta Sékou Touré otti paikan jälleen haltuunsa elokuussa 1963. Vuoden 1967 puoluekokouksen jälkeen Sékou Touré ja PDG hallitsivat täysin maan julkista elämää. Sékou Touré esitti ajatuksen puoluevaltiosta, jossa puolue ja valtio olisivat sulautuneet yhteen ja kaikki guinealaiset kuuluisivat PDG:hen. Todellisuudessa maa oli viimeistään 1970-luvulla Sékou Tourén johtama autokratia, jossa pieni puolue-eliitti taisteli keskenään vallasta. Sékou Tourén kuoltua Guinean armeija ja joukko siviilejä tekivät vallankaappauksen huhtikuussa 1984 ja PDG lakkautettiin. Ismaïla Ghussein perusti 1990-luvun alussa samannimisen puolueen.

Puolueen päätavoitteet maan itsenäistyttyä olivat siirtomaavallan jäänteiden hävittäminen ja talouden kehitys ”ei-kapitalistista tietä pitkin”. Ulkopolitiikassa se kannatti ”positiivista puolueettomuutta” ja liittoutumattomuutta. Guinea oli yksi ”afrikkalaisen sosialismin” koealustoista, mutta taloudelliset vaikeudet pakottivat sen 1970-luvun lopulla etsimään yhteistyötä myös lännen ja afrikkalaisten naapurimaiden kanssa.

PDG:n johtavat elimet puoluekokousten välillä olivat kansallinen politbyroo ja vuodesta 1967 lähtien myös keskuskomitea. Sen pää-äänenkannattajat olivat *La Liberté* vuosina 1951–1961 ja myöhemmin *[[Horoya]]*.

## Lähteet
* 

### Viitteet
Alavuden puistokenttä

**Alavuden puistokenttä** (myös *Monttu*) on Alavudella sijaitseva pesäpallokenttä. Kenttä toimii alavutelaisen Alavuden Peli-Veikkojen kotikenttänä.

Kentän katsojaennätys on 864 katsojaa, kun kentällä pelattiin Alajärven Ankkurien ja Koskenkorvan Urheilijoiden välinen harjoitusottelu. Alavutelainen Kolmas Nainen on myös esiintynyt Montussa vuonna 2021 yhdessä Juliet Jonesin sydämen ja Dr. Feelgoodin kanssa.

Kentän takalaidalla sijaitsee kentän sosiaali- ja huoltorakennus. Rakennuksen yläkerrassa sijaitsee Kirkkomännikön koulun aamu- ja iltapäivätoiminnan tilassa Huilissa.

## Kuvagalleria

Kuva:Alavuden puistokenttä.jpg|Kenttä
Kuva:Alavuden puistokenttä Nelospesä.jpg|Anniskelukatsomo Nelospesä
Kuva:Alavuden puistokenttä huoltorakennus.jpg|Huoltorakennus, jonka yläkerrassa Huili


## Lähteet

## Aiheesta muualla
Monica Nielsen

**Monica Nielsen** (syntynyt Monica Lindgren ; 30. marraskuuta 1937 – 1. kesäkuuta 2025) oli ruotsalainen näyttelijä ja laulaja. Hän esiintyi yli 50 elokuvassa ja televisio-ohjelmassa vuodesta 1947 eteenpäin.

## Valittu filmografia
* *Sininen taivas* (1955)
* *Tyttö sateessa* (1955)
* *Tanssilava* (1955)
* *Punakukan laulu* (1956)
* *Vieras omassa talossaan* (1957)
* *Merirosvot Malonenilla* (1959)
* *[[Kissat (elokuva)|Kissat]]* (1965)
* *Prinsessa*  (1966)
* *[[Mies parvekkeella]]* (1993)

## Lähteet

## Aiheesta muualla
*
Kuhakoski

**Kuhakoski** on Uudellamaalla Nurmijärven Perttulassa sijaitseva 150 metriä pitkä koski. Louhitussa jokiuomassa on pudotusta 16 metriä ja suurin yksittäinen pudotus on viisi metriä. Putous on Uudenmaan suurin. Joen varrella on vesimyllyjen ja sahalaitoksen perustusten jäänteitä. 

## Lähteet

## Aiheesta muualla
* Kuhakoski, VisitNurmijarvi
Garuda (täsmennyssivu)

**Garuda** voi tarkoittaa seuraavia:
* Garuda, hindumytologian hahmo
* Garuda Indonesia, indonesialainen lentoyhtiö
* Garuda Linux, Linux-jakelu
* Garuda-1, indonesialainen tietoliikennesatelliitti
* 2307 Garuda, päävyöhykkeen asteroidi
* Garuda, *[[Street Fighter (pelisarja)|Street Fighter]]* -pelisarjan hahmo.
Bourg-Argental

**Bourg-Argental** on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee Déômejoen varrella, noin 30 kilometriä Saint-Étiennen kaupungista kaakkoon.

Kaupungin kirjoitettu historia ulottuu vuoteen 744, jolloin Argentalin ensimmäinen lordi hankki rakennusmaata linnaa varten. Tämä linna rakennettiin luultavasti 1000-luvulla. Keskiajalla kaupunki oli linnoitettu, ja sinne johti kolme porttia. 1400-luvun lopulla kuninkaan virkamiehiä oli sijoitettu Bourg-Argentaliin, mistä he käyttivät hallinnollista ja sotilaallista valtaa. 1500-luvulla Bourg-Argental kärsi useista vitsauksista, jotka vähensivät sen väestöä lähes olemattomiin. Ranskan uskonsotien aikana, noin vuonna 1595, kaupungin linna purettiin. Linna kuitenkin rakennettiin uudelleen.

Kaupungin kehitykseen on vaikuttanut 1400-luvulta lähtien ensin jokivarteen perustetut kehräämöt ja sittemmin tekstiilitehtaat, joiden pääasiallinen materiaali oli silkki. Kaupungin kehitys oli huipussaan 1800-luvun lopulla, ja vuonna 1920 kaupungissa oli 4 500 asukasta. Tekstiiliteollisuus kuitenkin taantui ensimmäisen maailmansodan jälkeen. Bourg-Argentalissa on edelleen useita yrityksiä, jotka ovat erikoistuneet teknisten muoviosien ja tekstiilien valmistukseen.

## Tunnettuja kuntalaisia
* Ferdinand-François-Auguste Donnet (1795-1882), Bordeaux'n arkkipiispa
* Pierre Guyotat (1940-2020), kirjailija

## Lähteet

## Aiheesta muualla
Tališ-Mughanin autonominen tasavalta

**Tališ-Mughanin autonominen tasavalta** () oli yksipuolisesti autonomiseksi julistautunut autonominen alue Azerbaidžanissa kesäkuusta elokuuhun vuonna 1993.

Tališ-Mughan sijaitsi Kaakkois-Azerbaidžanissa. Sen pääkaupunki oli Lənkəran, ja siihen suunniteltiin kuuluvan Lənkəranin, Lerikin, Astaran, Masallın, Yardımlın, Cəlilabadin sekä Biləsuvarin piirikunnat. Jokaisessa edellä mainitussa piirikunnassa asuu tališivähemmistö. Alueella sijaitsi ennen myös Talyšin kaanikunta.

## Historia
Tališ-Mughanin autonominen tasavalta perustettiin Azerbaidžanin sisäisten levottomuuksien aikana. Kesäkuussa 1993 syttyi presidentti Əbülfəz Elçibəyn vastainen kapina, jota johti kenraalimajuri Surət Hüseynov. Kenraalimajuri Ələkrəm Hümbətov, tališinationalisti ja Hüseynovin läheinen kollega, otti haltuunsa alueita kaakkois Ažerbaidzanissa ja julisti Tališ-Mughanin tasavallan autonomiseksi Lənkəranin kaupungissa. Tališ-Mughan ei onnistunut saamaan merkittävää tukea kansalta ja hanke tukahdutettiin nopeasti Heydər Əliyevin noustua valtaan Ažerbaidzanissa. Hümbətovin täytyi paeta Lənkəranista, kun noin 10&nbsp;000 mielenosoittajaa kerääntyi hänen päämajansa ympärille vaatien hänen syrjäyttämistään.

Tališ-Mughanin perustamisen on epäilty olleen osa salaliittoa, jolla pyrittiin palauttamaan Ažerbaidzanissa aiemmin syrjäytetty presidentti Ayaz Mütəllibov maan johtajaksi.

Hümbətov pidätettiin ja hänelle annettiin kuolemantuomio, joka muutettiin elinkautiseksi. Vuonna 2004 hänet vapautettiin Euroopan neuvoston painostuksesta.

Ažerbaidzanin hallitus piti Tališ-Mughanin perustamista maanpetturuutena ja separatismina. Hankkeessa mukana olleet kuitenkin kertoivat suunnitelleensa Tališ-Mughanin pysyvän autonomisena osana Ažerbaidzania.

## Lähteet
Cambridge University Press

**Cambridge University Press** on Cambridgen yliopiston hallinnoima kirjankustantamo. Se perustettiin vuonna 1534 kuningas Henrik VIII:n luvalla. Ensimmäisenä kirjana se julkaisi *Two Treatises of the Lord His Holie Supper* vuonna 1584. Raamattuja Cambridgessa on painettu vuodesta 1591 alkaen. Kuningas Jaakon Raamattu käännettiin Cambridgessa, Oxfordissa ja Lontoossa. Cambridgen yliopiston kirjapaino on vuodesta 1775 jakanut Oxfordin yliopiston kirjapainon kanssa aseman etuoikeutettuna kirjapainona (*Privileged press*), jonka myötä sillä on oikeus painattaa Kuningas Jaakon Raamattuja ja vuoden 1662 Book of Common Prayer -kirkkokäsikirjoja. Oikeus muuttui velvollisuudeksi vuonna 1990, jolloin Cambridge University Press osti kuninkaallisen kirjapainon (*King's Printer*) asemassa toimineen kustannusyhtiö Eyre & Spottiswooden Raamattupainon.

Cambridge University Press julkaisee vuosittain noin 1&nbsp;500 teosta ja 420 vertaisarvioitua tiedejulkaisua. Se on julkaissut kokonaisuudessaan noin 40&nbsp;000 teosta. Monet Cambridgen julkaisemista teoksista ovat voittaneet useita palkintoja. Yliopiston kustantamien teosten kirjoittajiin lukeutuu yli 190 Nobel-palkittua. Academia Europæan *[[European Review]]* -tiedejulkaisua Cambridge University Press on julkaissut vuodesta 1998.

Cambridge University Press yhdistyi arvioinneista ja testeistä vastaavan Cambridge Assessmentin kanssa elokuussa 2021.

## Lähteet
Egyptin suurnopeusrata

**Egyptin suurnopeusrata** on rakenteilla oleva suurnopeusjunaliikenteen mahdollistava rautatieverkosto Egyptissä. Ainakin 2&nbsp;000 kilometrin pituiseksi suunnitellun, standardilevyisen (1&nbsp;435 mm) suurnopeusradan rakentaminen etenee kolmessa vaiheessa. Ensimmäinen, 660 kilometrin mittainen osuus Punaisenmeren satamakaupunki Ain Sokhnasta Aleksandriaan ja Marsa Matruhiin Välimeren rannalla. Tämä samalla Kairon lähiliikennettä palveleva rataosuus on suunniteltu otettavan käyttöön viimeistään vuonna 2027. Sitä seuraa toinen, myös rakenteilla oleva vaihe Kairosta Luxorin ja Aswanin kautta Abu Simbeliin Sudanin lähellä. Tämä kasvattaa suurnopeusrataverkoston 1&nbsp;325 kilometrin pituuteen. Rataverkon rakentamisen yhteydessä valmistuu myös monia uusia rautatieasemia 60 kaupunkiin, joiden kautta rataverkko kulkee.

Rakentamistyöstä vastaa pörssinoteerattu rakennusyhtiö Orascom Construction. Junakalusto on tilattu Saksasta Siemensiltä (Siemens Mobility). Suurnopeusjunakalustoksi Egypti hankki 41 kappaletta 8-vaunuista Siemens Velaro Egypt -junayksikköä. Nämä ovat 200 metriä pitkiä, ravintolavaunulla varustettuja 479 istuimen ja 2 pyörätuolipaikan sähköjunia. Niitä on Egyptin hiekalle alttiissa ilmastossa tarkoitus liikennöidä 230 km/h nopeudella. Rataverkoston toiminnasta ja huollosta vastaa ensimmäisen 15 vuoden aikana saksalaisyhtiö Deutsche Bahn (DB). 

Koska samalla rataverkostolla on myös muuta liikennettä alemmilla nopeuksilla, toimittaa Siemens suurnopeusjunien ohella 94 Siemens Desiro -paikallisjunayksikköä ja 41 Siemens Vectron -sähköveturia. 

Egyptin rataverkoston on suunniteltu jatkuvan myös naapurimaihin Libyaan, Sudaniin ja mahdollisesti silta- tai tunneliyhteydellä myös Saudi-Arabiaan.


InnoTrans 2024, Berlin (P1200587).jpg|Egyptiin toimitettavavien Siemens Velaro EGY -tyypin suurnopeusjunien ensiesittelyssä ollut yksikkö (2024).


## Katso myös
* Egyptin rautatiet

## Lähteet
Aiskhines

**Aiskhines** (, ) voi viitata seuraaviin antiikin kreikkalaisiin henkilöihin:

* Aiskhines Ateenalainen (n. 390–315 eaa.), valtiomies ja puhuja, yksi attikalaisista puhujista; tunnetuin samannimisistä
* Aiskhines Ateenalainen (n. 425–350 eaa.), sokraattinen filosofi
* Aiskhines Khioslainen (300-luku), lääkäri
* Aiskhines Neapolislainen (toimi 109 eaa.), peripateettinen filosofi
* Aiskhines (1. vuosisata eaa.), puhuja
Derkylidas

**Derkylidas** (, ), joskus *Derkyllidas* (, ), voi viitata seuraaviin antiikin kreikkalaisiin henkilöihin:

* Derkylidas Spartalainen (toimi 411–394 eaa.), sotilas
* Derkylidas Spartalainen (toimi 272 eaa.), lähettiläänä toiminut
* Derkylidas, Platonin filosofiasta kirjoittanut
Filokles

**Filokles** (, ) voi viitata seuraaviin antiikin kreikkalaisiin henkilöihin:

* Filokles (toimi 406–405 eaa.), valtiomies ja sotilas
* Filokles (300-luku eaa.), arkkitehti
* Filokles (k. 179 eaa.), sotilas Filippos V:n palveluksessa
* Filokles vanhempi (400-luku eaa.), tragediakirjailija
* Filokles nuorempi (300-luku eaa.), tragediakirjailija
* Filokles Egyptiläinen, taidemaalari
* Filokles (300/200-luku eaa.), henkilö, jota vastaan Deinarkhos kirjoitti puheen *[[Filoklesta vastaan]]*
Heron Ateenalainen

**Heron Ateenalainen** (, ) oli antiikin kreikkalainen reettori, joka oli Kotyksen poika ja kotoisin Ateenasta. Hänen tarkkaa elinaikaansa ei tunneta, mutta aiheidensa perusteella hän on elänyt aikaisintaan 300-luvun eaa. lopulla.

## Teokset

Heron kirjoitti *[[Suda]]n* mukaan seuraavat teokset:

* *Ateenassa käydyt nimikiistat* () – kolme kirjaa käsittänyt teos.
* *Muinaisista puhujista ja niistä puheista, joilla he voittivat toisensa julkisessa väittelyssä* () – teos varhaisemmista puhujista.
* Selitysteoksia Deinarkhoksesta, Herodotoksesta, Thukydideestä ja Ksenofonista.
* Tiivistelmä Herakleideen historiasta.

## Lähteet
Kleinias Sikyonlainen

**Kleinias Sikyonlainen** (, ; k. 264 eaa.) oli antiikin kreikkalainen valtiomies, joka oli kotoisin Sikyonista. Hän oli Akhaian liiton johtoon nousseen Aratoksen isä. Pausaniaan mukaan sikyonlaiset antoivat Kleiniaalle valtionsa korkeimman vallan syrjäyttämällä tyrannina toimineet Euthydemoksen ja Timokleidaan. Plutarkhoksen mukaan jälkimmäinen liittoutui Kleiniaan kanssa hänen kollegakseen. Pian tämän jälkeen Abantidas murhasi Kleiniaan ja otti Sikyonin tyrannian haltuunsa vuonna 264 eaa.

## Lähteet
Ksenodikos

**Ksenodikos Akragaslainen** (, ; 300-luku eaa.) oli antiikin kreikkalainen, joka oli kotoisin Sisilian Akragaasta. Hänen kotikaupunkinsa asukkaat valitsivat hänet noin vuonna 307 eaa. strategokseksi vapauttamaan Sisilia tyranni Agathokleen ja karthagolaisten vallasta sillä välin kun Agathokles oli Afrikassa. Kapinalliset valtasivat useita karthagolaisten hallussa olleita linnoituksia. Vuonna 307 eaa. Agathokleen sotapäälliköt Leptines ja Demofilos kuitenkin kukistivat Ksenodikoksen. Hävittyään Leptineelle toisen kerran Ksenodikos lähti vapaaehtoiseen maanpakoon Gelaan välttääkseen akragaslaisilta odotettavissa olevan tuomion.

## Lähteet
Leptines Ateenalainen

**Leptines Ateenalainen** (; toimi 355 eaa.) oli antiikin kreikkalainen, joka oli kotoisin Ateenasta.

Leptines tunnetaan ainoastaan siitä, että hän teki aloitteen laiksi, joka poisti kaikki erityiset vapautukset julkisista maksuvelvoitteista (). Tätä lakia vastaan on suunnattu Demostheneen kuuluisa puhe, joka tunnetaan nimellä *[[Leptinestä vastaan]]*. Se pidettiin vuonna 355 eaa., ja laki oli täydytty säätää yli vuotta aikaisemmin, sillä kerrotaan, että tämän ajan kuluminen oli jo vapauttanut Leptineen henkilökohtaisesta vastuusta. Tästä syystä Demostheneen pyrkimykset kohdistuivat yksinomaan lain kumoamiseen, ei sen ehdottajan rankaisemiseen. Näyttää siltä, että hänen perustelunsa menestyivät, ja laki todella kumottiin.

## Lähteet
Myron Ateenalainen

**Myron Ateenalainen** () oli antiikin kreikkalainen, joka oli kotoisin Ateenasta. Plutarkhos mainitsee hänet Megakleen ja muiden alkmaionidien syyttäjänä, kun Solon suostutteli heidät alistamaan asiansa kolmensadan hengen ylimääräisen tuomioistuimen päätökseen. Alkmaionidit olivat saaneet aiemmin kirouksen ylleen Kylonin vallankaappausyritykseen osallistuneiden joukkomurhan vuoksi. Oikeustapaus ajoittuu noin vuoteen 596/595 eaa. Plutarkhoksen mukaan Myron oli syntyisin Flyan demoksesta ja kuului Kekropiin fyleen.

## Lähteet
Polyeuktos (puhuja)

**Polyeuktos** (, ; 400/300-luku eaa.) oli antiikin kreikkalainen puhuja, joka oli kotoisin Ateenasta. Hän piti puheen Sokratesta vastaan tämän oikeudenkäynnissä vuonna 399 eaa., mutta puheen oli laatinut joku muu. Joku Antipatros-nimisistä henkilöistä kirjoitti puheen tätä Polyeuktosta vastaan.

## Lähteet
Polyeuktos

**Polyeuktos** (, ) voi viitata seuraaviin:

* Polyeuktos (toimi 399 eaa.), ateenalainen puhuja, joka puhui Sokratesta vastaan
* Polyeuktos Sfettoslainen (300-luku eaa.), ateenalainen puhuja, joka oli Demostheneen liittolainen
* Polyeuktos (300-luku eaa.), ateenalainen kuvanveistäjä
* Polyeuktos Meliteneläinen (k. 259), pyhä
* Polyeuktos (k. 970), Konstantinopolin patriarkka
Timokrates Ateenalainen (353 eaa.)

**Timokrates** (, ; 300-luku eaa.) oli antiikin kreikkalainen, joka oli kotoisin Ateenasta. Hän teki lakiehdotuksen siitä, että valtionvelallinen voitaisiin vapauttaa vankeudesta, jos hän asettaisi vakuuden maksun suorittamisesta tietyn ajan kuluessa. Tämän vuoksi Diodoros ja Euktemon nostivat syytteen Timokratesta vastaan, ja Demosthenes kirjoitti heidän puolestaan puheen *[[Timokratesta vastaan]]* (), jonka Diodoros esitti vuonna 353 eaa.

On epäselvää, onko tämä Timokrates sama henkilö kuin eräs toinen saman niminen mies, joka oli Onetorin sisaren ensimmäinen aviomies ja luovutti hänet Demostheneen serkulle (isän sisaren pojalle) Afobokselle.

## Lähteet
Gamprin

**Gamprin** on yksi Liechtensteinin ruhtinaskunnan kunnista. Se sijaitsee Reininjoen varrella Unterlandin vaalipiirissä. Sen väkiluku on vuoden 2020 väestönlaskennan mukaan 1 686 ja sen pinta-ala on 6,1 km². Gamprinin kunnassa on vain yksi kylä, Bendern, josta on löydetty ihmisasutuksen merkkejä jo neoliittiselta kaudelta. Bendernin kirkkoaukiota pidetään Liechtensteinin ruhtinaskunnan syntymäpaikkana, koska Schellenbergin alamaiset vannoivat siellä uskollisuutensa ruhtinaalle 16. maaliskuuta 1699. Bendernin kylässä myös sijaitsee tutkimuskeskus Liechtenstein-instituutti.

## Nähtävyydet

* **Grossabüntin vapaa-aikakeskus** sisältää uimajärven ja urheilumahdollisuuksia.
* **Bendernin kirkkomäki** on Liechtensteinin synnyinpaikka ja historiallinen nähtävyys.
* **Marien-Lourdes Grotte** on vuosina 1896–1898 perustettu Neitsyt Marian palvontapaikka, joka sijaitsee kirkon rinteessä olevassa kallionkolossa.

## Politiikka
Gamprinin kunnanjohtaja on ollut maaliskuusta 2019 lähtien Edistyksellistä kansanpuoluetta edustava Johannes Hasler, joka toimi ennen kunnanjohtajaksi valitsemista puolueensa Gamprinin-paikallisosaston puheenjohtajana ja oli vuosina 2017–2019 Liechtensteinin parlamentissa.

## Lähteet

## Aiheesta muualla

* Viralliset sivut
Herman af Låstbom

**Herman af Låstbom** (2. marraskuuta 1742 Kristineham, Ruotsi – 16. toukokuuta 1811 Kristineham, Ruotsi) oli ruotsalainen virkamies, Kymenkartanon läänin maaherra ja hovioikeuden vt. presidentti.

## Elämänkerta
Kustaa III:n kaudella vuoden 1772 vallankaappauksen jälkeen Låstbomille annettiin kuninkaan avustajan rooli oikeudellisissa asioissa. Herman aateloitiin 5. toukokuuta 1780 nimellä *af Låstbom*, hänet esiteltiin Ruotsin ritarikuntaan vuonna 1781 numerolla 2129 ja hänen kuoltuaan hän päätti suvun aatelishaaran. Låstbom toimi oikeuskanslerina vuosina 1788–1792 ja toimi asianajajana Södermanlandin lakiseurassa vuosina 1789–1792, sekä korkeimman oikeuden jäsenenä vuosina 1791–1792.

Kustaa III:n kuoltua 1792 Låstbom joutui jättämään tehtävänsä, tämän jälkeen hän toimi ​​Kymenkartanon läänin maaherrana vuosina 1792–1793. Vuonna 1802 hän palasi korkeimman oikeuden jäseneksi, tämän lisäksi hän toimi hovioikeuden vt. presidenttinä vuosina 1802–1809. Vuoden 1809 vallankaappauksen yhteydessä hän menetti tehtävänsä.

### Perhe
Herman af Låstbomin vanhemmat olivat myllynomistaja Anders Låstbohm ja Anna Elisabet Kolthoff. Hän avioitui Margareta Christina Strömbeckin (1760–1822) kanssa, joka oli myllynomistaja Christian Strömbeckin ja Anna Margareta Kyselin tytär, heillä oli yhteinen tytär, Anna Margareta af Låstbom (1789–1854), joka oli naimisissa eversti Israel af Ekenstamin kanssa. 

## Lähteet
Sram (kroatialainen tv-sarja)

**Sram** (suomeksi häpeä) on kroatialainen teinidraamasarja, joka on uusintaversio alkuperäisestä norjalaisesta *[[Skam]]*-sarjasta. Sarjan ensi-ilta oli 27. lokakuuta 2024 HRT 1:llä ja HRTi:llä Kroatiassa. Sarja on katsottavissa maailmanlaajuisesti Youtuben kautta englanninkielisillä tekstityksillä.

Sarjan toisen kauden ensi-ilta oli 26. huhtikuuta 2025.  

## Huomautukset

## Lähteet
Jenny Graves

**Jenny Graves** on australialainen geneetikko.

Graves sai luonnontieteiden kandidaatin ja maisterin arvot Adelaiden yliopistosta. Hän väitteli filosofian tohtoriksi molekyylibiologiassa Kalifornian yliopistosta, Berkeleysta vuonna 1971. Graves työskenteli tämän jälkeen La Trobe Universityssa genetiikan luennoitsijana, sitten vuodesta 1991 professorina. Hän siirtyi vuonna 2001 Australian kansalliseen yliopistoon, jossa hän johti Comparative Genomics Research Unitia ja ARC Centre for Excellence in Kangaroo Genomicsia. Vuosina 2011–2016 Graves oli *Distinguished Professor* La Trobe Universityssa. Hän vaikutti käsityksiin nisäkkäiden genomeista tutkimuksillaan Australian eläimistä; lisäksi hänen työnsä laajensi käsityksiä ihmisen sukupuolikromosomien alkuperästä ja kehityksestä. Graves on 1980-luvulta lähtien osallistunut kansainväliseen vertailevaan geenikartoitukseen ja -sekvenssointiin. Hänestä tuli Australian Academy of Sciencen jäsen vuonna 1999. Hän on saanut monia palkintoja ja tunnustuksia uransa aikana. Graves on julkaissut kirjoja ja laatinut satoja tieteellisiä julkaisuja.

## Lähteet
Sidensjö

**Sidensjö** on taajama Örnsköldsvikin kunnassa Västernorrlandin läänissä Ångermanlandin  historiallisessa maakunnassa Ruotsissa. Taajamassa oli 386 asukasta vuoden 2023 lopussa.

## Lähteet

## Aiheesta muualla
Tandsbyn

**Tandsbyn** on taajama Östersundin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 427 asukasta vuoden 2023 lopussa.

## Lähteet

## Aiheesta muualla
Óscar Ribas

**Óscar Bento Ribas** (17. elokuuta 1909 Luanda – 19. kesäkuuta 2004 Cascais) oli angolalainen kirjailija ja kansanperinteen tutkija. Hän asui vuodesta 1983 Portugalissa.
## Teoksia
* *Nuvens que passam* (1927)
* *Resgate de uma falta* (1929)
* *Flores e espinhos* (1950)
* *Uanga, Romance folclórico angolano* (1951)
* *Ecos da minha terra* (1952)
## Lähteet
Ribas

**Ribas** on seuraavien henkilöiden sukunimi:

* Alba Ribas (s. 1988), espanjalainen näyttelijä
* Moon Ribas (s. 1985), espanjalainen avantgarde-taiteilija
* Óscar Ribas (1909–2004), angolalainen kirjailija
* Pau Ribas (s. 1987), espanjalainen koripalloilija

## Sukunimen osana
* Diego, oik. Diego Ribas da Cunha (s. 1985), brasilialainen jalkapalloilija
* Jorge Llopart, oik. Jorge Llopart Ribas (1952–2020), espanjalainen kilpakävelijä
* Òscar Ribas Reig (1936–2020), andorralainen poliitikko
Energia Gabonissa

**Energia Gabonissa** käsittelee Gabonin energian tuotantoon, jakeluun ja kulutukseen liittyviä asioita.

Öljytulot muodostavat merkittävän osan Gabonin budjetista.  Lähes puolet tuotannosta tulee offshore-kentiltä, jotka ovat tuottavimpia Port-Gentilin lähellä. Tärkeimmät maalla sijaitsevat tuotantopaikat ovat Sette Cama ja Rabi-Kounga. Gabon vie merkittävän osan öljytuotannostaan Afrikan ulkopuolelle, ja suurin osa raakaöljystä menee Yhdysvaltoihin ja Ranskaan. Port-Gentilin kenttien maakaasua käytetään pääasiassa sähkön tuotantoon, mutta vesivoima tuottaa suuremman osan maan sähköstä. Tärkeitä vesivoiman lähteitä ovat Tchimbélén, Kinguélén ja Poubaran voimalakompleksit.

Suurin energian lähde on kuitenkin biopolttoaineiden ja jätteiden poltto, josta valtaosa käytetään teollisuuden energiantarpeisiin. Gabon on Afrikan johtava maa uusiutuvan energian käytössä.

Energiankulutus asukasta kohti vuonna 2023 oli 22 miljoonaa BTU:ta, maailman 195 valtion joukoossa 130. suurinta.

Gabonin energiankulutus vuonna 2022 jakaantui eri lähteiden kesken seuraavasti:
* jätteenpoltto ja biopolttoaineet: 75&nbsp;%
* öljy: 15,5&nbsp;%
* maakaasu: 7,4%
* Vesivoima: 2,5&nbsp;% 

Gabonilaisista noin 93&nbsp;% on sähköverkon parissa: kaupungeissa 98&nbsp;%, maaseudulla 29&nbsp;%.

Gabon oli OPECin jäsen 1975–1995 ja uudelleen vuodesta 2016.

## Lähteet
Energia Kongon tasavallassa

**Energia Kongon tasavallassa** käsittelee Kongon tasavallan energian tuotantoon, jakeluun ja kulutukseen liittyviä asioita.

Öljy ja maakaasu ovat merkittäviä luonnonvaroja. Suuri osa tuotannosta tulee offshore-kentiltä. Kongo on OPECin täysjäsen vuodesta 2018.

Suurin energian lähde on kuitenkin biopolttoaineiden ja jätteiden poltto, josta valtaosa käytetään kotitalouksien energiantarpeisiin: lämmitykseen ja ruoanlaittoon.

Energiankulutus asukasta kohti vuonna 2023 oli 7,3 miljoonaa BTU:ta, maailman 195 valtion joukossa 161. suurinta.

Brazzavillenkongolaisista noin 51&nbsp;% on sähköverkon parissa: kaupungeissa 67&nbsp;%, maaseudulla 12&nbsp;%. Suurin osa sähköstä tuotetaan fossiilisten polttoaineiden avulla.

## Lähteet
Réunionin yliopisto

**Réunionin yliopisto** (, lyh. **UR**) on vuonna 1982 perustettu, Ranskan Réunionin hallintopääkaupungissa Saint-Denisissä toimiva julkinen yliopisto.

Réunionin yliopisto on Ranskan merentakaisten alueiden suurin korkeakoulu. Sen sijainti Afrikan ja Aasian välisellä alueella antaa sille erityisen roolin ranskalaisen korkeakoulutuksen, tutkimuksen ja innovaation edustajana.

Réunionin yliopisto on alueellinen korkeakoulu, joka tarjoaa laajan valikoiman koulutusohjelmia eri aloilla, kuten humanistisissa tieteissä, luonnontieteissä, tekniikassa, oikeustieteessä ja terveystieteissä. Yliopistoon kuuluu useita tiedekuntia ja erikoistuneita instituutteja. Yliopisto on tunnettu erityisesti ympäristötieteiden ja biodiversiteetin tutkimuksesta, mikä liittyy sen maantieteelliseen sijaintiin ja paikallisiin luonnonolosuhteisiin. Kampus sijaitsee Saint-Denisin keskustan tuntumassa.

Yliopistolla on seitsemän toimipistettä saarella: neljä pohjoisosassa, yksi lännessä ja kaksi etelässä. Koulutustarjonnan, tutkimuksen, kansainvälisten yhteyksien sekä opiskelijaelämän näkökulmasta yliopisto toimii merkittävänä linkkinä myös Euroopan ja Intian valtameren alueen välillä.

Opiskelijoita on yhteensä 19&nbsp;200. Opetuskielenä on ranska. Lukuvuosi kestää syyskuulta kesäkuulle (lukukaudet: syyskuu-tammikuu; helmikuu-kesäkuu).

## Lähteet

## Aiheesta muualla
Energia Päiväntasaajan Guineassa

**Energia Päiväntasaajan Guineassa** käsittelee Päiväntasaajan Guinean energian tuotantoon, jakeluun ja kulutukseen liittyviä asioita.

Öljy ja maakaasu ovat merkittäviä luonnonvaroja. Suuri osa tuotannosta tulee offshore-kentiltä. Maa on OPECin täysjäsen vuodesta 2017.

Päiväntasaajan Guinean energiankulutus vuonna 2023 jakaantui eri lähteiden kesken seuraavasti:
* maakaasu: 83,5&nbsp;%
* öljy: 9,8&nbsp;%
* biopolttoaineet ja jätteenpoltto: 4,9&nbsp;%
* Vesivoima: 1,5&nbsp;% 

Energiankulutus asukasta kohti vuonna 2023 oli 54,5 miljoonaa BTU:ta, maailman 195 valtion joukossa 91. suurinta.

Asukkaista noin 67&nbsp;% on sähköverkon parissa: kaupungeissa lähes 90&nbsp;%, maaseudulla vain 1,4&nbsp;%. Suurin osa sähköstä tuotetaan fossiilisten polttoaineiden ja vesivoiman avulla.

## Lähteet
Signum

**Signum** voi tarkoittaa seuraavia:

* signum, kirjastossa teoksen paikkaa hyllyjärjestelmässä osoittava merkintä
* Signum, suomalainen kirjasto- ja informaatiopalvelualan ammattilehti
* Signum, ruotsalainen katolinen aikakauslehti
* Signum-funktio, matematiikassa etumerkkifunktio
* Opel Signum, vuosina 2003–2008 valmistettu automalli.
Chow mein

**Chow mein** () on amerikankiinalainen ruokalaji, joka koostuu keitetyistä ja paistetuista nuudeleista sekä paistetusta lihasta ja kasviksista. Amerikkalaisessa chow meinissä nuudelit uppopaistetaan rapeiksi, toisin kuin ruokalajin esikuvassa, kiinalaisessa *chao mianissä*, jossa nuudelit jätetään pehmeiksi.

## Lähteet
Pauli Joronen

**Pauli Olavi Joronen** (15. helmikuuta 1947 – 27. kesäkuuta 1987) oli suomalainen näyttelijä ja teatteriohjaaja.

## Ura
Joronen toimi Kotkan kaupunginteatterin iltanäyttelijänä ja harjoittelijana 1965–1968. Hän suoritti musiikki- ja lauluopintoja Kotkan Seudun Musiikkiopistossa sekä opiskeli balettia ja liikuntaa Kotkan kaupunginteatterissa. Lisäksi hän opiskeli useilla ohjaaja- ja näyttelijäkursseilla 1966–1969.

Lyhyeksi jääneellä urallaan Joronen perusti Teatteri 41:n. Hän ohjasi muun muassa näytelmät *Pikku Pietarin piha*, *Mimmi Paavaliina* ja *[[Tohvelisankarin rouva]]*. Teatteri 41:n työryhmässä Joronen ohjasi muun muassa Tennessee Williamsin kappaleen *Outoa romantiikkaa* ja Dario Fon *Ruumis myytävänä*.

Joronen työskenteli myös Kemin kaupunginteatterille, jonne hän ohjasi näytelmän *Nukketeatteri Kasper* vuonna 1986.

## Lähteet
*
*

### Viitteet
Al-Amin

**Abū Mūsā Muḥammad bin Hārūn al-Amīn** ) (s. 787– k. 813) eli **al-Amīn** () oli kuudes abbasidikalifi ja hallitsi vuosina 809–813. Al-Amin seurasi valtaistuimella isäänsä, Harun al-Rashidia, jonka suunnitelman mukaan al-Amin olisi kalifi Bagdadissa ja hänen velipuolensa al-Mamun Khorasanin kuvernööri Mervissä.

Al-Amin syrjäytettiin ja tapettiin vuonna 813 hänen hävittyään sisällissodan velipuoltaan vastaan.

## Lähteet

*  
* 
* 
* 

### Viitteet
Agbaoun kultakaivos

**Agbaoun kultakaivos** on Norsunluurannikolla sijaitseva avolouhoskaivos, ja on osa norsunluurannikkokompleksia yhdessä läheisen Bonikron kaivoksen kanssa.

Kaivos aloitti rakentamisensa vuonna 2012, ja ensimmäinen kultaharkko valettiin marraskuussa 2013. Täysimittainen kaupallinen tuotanto alkoi vuoden 2014 alussa.

Kaivoksen omistaa pääosin Agbaou Gold Operations S.A. (85&nbsp;%), Norsunluurannikon valtio (10&nbsp;%) ja valtionyhtiö SODEMI (5&nbsp;%). Sähköntuotannosta huolehtii Compagnie Ivoirienne d’Électricité, ja kaivostoimintaa on hoitanut vuodesta 2024 alkaen PW Mining.

## Geologia ja varannot
Agbaoun kaivoksen geologia koostuu mesotermisistä kvartsisuonista ja sulfideista, joissa kulta esiintyy joko lateriittipeitteessä tai primaarimineralisaationa Birimian-ikäisissä kivilajeissa. Vuoden 2023 lopussa kaivoksen todetut ja todennäköiset varannot olivat noin 7,9 miljoonaa tonnia kultamalmia keskipitoisuudella 1,84&nbsp;g/t, mikä vastaa noin 469&nbsp;000 unssia kultaa. Lisäksi kaivoksen resurssit kattavat mitattuja, osoitettuja ja arvioituja esiintymiä yhteensä noin 855&nbsp;000 unssia.

Kaivokselta on löydetty kullan lisäksi mineraaleja kuten kalkkikiveä, kloriittia, muskoviittia, pyriittiä ja kvartsia. Alueella esiintyy kiviä kuten andesiittia, basalttia ja liusketta.

## Louhinta
Kulta louhitaan avolouhintamenetelmällä, hyödyntäen Komatsu- ja Caterpillar-kalustoa. Malmi käsitellään perinteisellä CIL-prosessilla, joka sisältää murskauksen, jauhatuksen, gravitaatioerottelun, syanidiliuotuksen ja elektrolyysin kultaharkkojen tuottamiseksi. Vuonna 2023 kullan palautusaste oli 95,4&nbsp;%, ja malmin kultapitoisuus 1,05&nbsp;g/t. Tuotanto oli 73&nbsp;000 unssia, ja vuoden 2024 ennuste on 85&nbsp;000–95&nbsp;000 unssia.

## Lähteet
Kera (Espoo)

**Kera** on Espoon osa-alue Kilon kaupunginosan länsiosassa. Se on saanut nimensä Rantaradan pohjoispuolella toimineesta Kera Oy:n keramiikkatehtaasta. Nykyisin tätä aluetta kutsutaan Karapelloksi, kun taas Kera tarkoittaa lähinnä radan eteläpuolista aluetta, jossa toimi 1960-luvulta alkaen S-ryhmän suurvarasto eli Inex Partnersin logistiikkakeskus aina vuoteen 2018 asti, jolloin se siirtyi Sipoon Bastukärriin. Tyhjäksi jääneisiin halleihin S-ryhmä ideoi asuntorakentamista odottaessa väliaikaisen kulttuuri- ja liikuntakeskittymän *Keran hallit* vuosien 2020-2025 ajaksi. Rantaradan, Karamalmintien ja Nihtimäen pientaloalueen rajaama alue kehittyy vähitellen noin 10&nbsp;000 ihmisen uudeksi asuinalueeksi nimeltä Kera. Kaava hyväksyttiin vuonna 2021. Alueen länsilaidalla sijaitsee Keran rautatieasema, miehittämätön lähijunien seisake.

Keran hallien alueesta tulee kävely- ja pyöräilypainotteinen asuin- ja liiketilakeskus. Ensimmäisiä uusia kerrostaloja Keran alueella ovat vuonna 2025 valmistuvat asumisoikeustalo osoitteessa Viilivati 2 ja kaksi kuusikerroksista vuokrakerrostaloa osoitteessa  Maitovadinkatu 11. K 

1970-luvulla Keran hallien länsipuolen pientaloaluetta Nihtimäkeä kutsuttiin nimillä Etelä-Kera, Keran kolmio ja Keran omakotialue. Keran ja Nihtisillan aluekokonaisuutta on kutsuttu nimellä Kilon teollisuusalue..

## Lähteet
Gustaf Riddercreutz

**Gustaf Riddercreutz** (20. huhtikuuta 1724 Tukholma – 10. toukokuuta 1783 Heinola) oli ruotsalainen kenraaliluutnantti, majoitusmestari ja maaherra.

Hän toimi Kymenkartanon läänin maaherrana vuosina 1774–1828.

## Perhe
Vanhemmat: Olof Olofsson Riddercreutz (1674–1735) ja Johanna Psilanderhielm (1700–1763). Gustaf mennyt naimisiin 24. helmikuuta 1774 Gammelbackassa Porvoon pitäjässä Anna Helena Ehrenstolpen (1733–1797) kanssa, joka avioitui toisessa avioliitossa (naimisissa 1. maalikuuta 1754 Povoon Drägsbyssä).

## Lähteet
Morne Seychellois

**Morne Seychellois** on Seychellien suurimman saaren, Mahén, korkein huippu, jonka korkeus ja prominenssi on 905 metriä. 

Morne Seychellois on sijaintinsa vuoksi merkittävä: lähimpään korkeampaan huippuun on yli 1&nbsp;100 kilometriä. Huippu kuuluu useisiin kansainvälisiin ja alueellisiin luetteloihin eristäytyneisyytensä ja korkeutensa perusteella, kuten YK:n jäsenvaltioiden korkeimmat kohdat ja Afrikan korkeimmat huiput. Morne Seychellois on harvoin kiivetty huippu. Huippu kuuluu Intian valtameren saaristojen vuoristoalueisiin ja sen maasto- ja sijaintitiedot perustuvat tutkatopografiatutkimuksiin.

## Lähteet
Veeti Kortehisto

**Veeti Kortehisto** (s. 25. syyskuuta 2004) on suomalainen pesäpalloilija. Kortehisto edustaa Superpesiksessä pelaavaa Vimpelin Vetoa. Hänellä on sopimus joukkueen kanssa kauden 2027 loppuun saakka. Kortehiston kasvattajaseura on Nurmon Jymy, Kaudella 2025 hänet valittiin ensimmäiseen Itä-Länsi-otteluunsa. Hän pelaa sisäpelissä etenijänä ja ulkokentällä polttolinjassa. Kortehisto on saavuttanut yhden SM-hopean kaudella 2023. Kortehisto on pelannut 14 Superpesiksen runkosarjan ottelua. Näissä otteluissa hän on lyönyt yhden tavallisen juoksun, tuonut 12 juoksua ja kerännyt 37 kärkilyöntipistettä. Uran tilastot päivitetty 3. kesäkuuta 2025.

## Lähteet
Hopealapamonni

**Hopealapamonni** (*Brachyplatystoma vaillantii*) on antennimonneihin kuuluva kalalaji. Lajia tavataan makeista vesistä Etelä-Amerikasta.

## Koko ja ulkonäkö
Hopealapamonni kasvaa useimmiten noin 80 cm pitkäksi, ja voi suurimillaan saavuttaa 105–150 cm:n pituuden. Ruumiinrakenteeltaan laji on pitkänomainen ja sen pää on leveä ja litteä. Kuonossa on kolme pitkää viiksisäieparia, joista yksi on erittäin pitkä. Hopealapamonnin päätä suojaa luulevy. Selkäevää seuraa kookas rasvaevä ja pyrstöevä on voimakkaasti haarautunut. Kala on väriltään selästään ruskehtavanharmaa, kyljistään harmaa ja vatsastaan vaalea.

## Levinneisyys ja elintavat
Hopealapamonnia tavataan Venezuelasta Boliviaan ja Brasiliaan ulottuvalta alueelta. Laji elää suurissa joissa Orinoco- ja Amazonjokien valuma-alueilla. Nuoret kalat elävät myös jokisuistojen murtovesissä. Hopealapamonni liikkuu lähellä mutapohjia ja sen ravintoa ovat pienemmät kalat. Lajin lisääntymiskausi on tulvakauden aikana ja laji vaeltaa kutualueilleen.

Hopealapamonnin liha on hyvänmakuista ja arvostettua. Se on levinneisyysalueellaan yksi tärkeimmistä saaliskaloista.

## Lähteet
Shweshwe

**Shweshwe** on perinteinen eteläafrikkalainen puuvillakangas, joka tunnetaan värikkäistä ja monimutkaisista geometrisista kuvioistaan.

Alun perin kangas värjättiin indigonsinisellä, mutta nykyisin sitä valmistetaan monissa väreissä ja malleissa. Kankaan valmistusprosessi on monivaiheinen: ensin koko kangas värjätään, minkä jälkeen se kulkee kuparisten kuviorullien läpi. Rullat vapauttavat happoliuosta, joka poistaa väriä tarkasti kuvioiden muodostamiseksi. Shweshwelle on ominaista myös picotage-tekniikka – pienet pistemäiset reiät tai pisteet, jotka luovat tekstuuria ja syvyyttä.

Shweshwea kutsutaan usein Etelä-Afrikan farkuksi tai tartaanikankaaksi. Shweshwe tunnetaan myös nimellä ”saksalainen printti” (sotoksi *sejeremane*, xhosaksi *ujamani*) viitaten 1800-luvun saksalaisiin ja sveitsiläisiin siirtolaisiin, jotka toivat mukanaan Blaudruck-kankaan.

## Lähteet